Աշակերտները տեղյակ պահեցին, որ կան դպրոցներ, որոնց տնօրենները փակել են դռներն ու դուրս չեն թողնում իրենց մանկավարժներին եւ աշակերտներին: Նշվեցին թիվ 24 եւ 26 դպրոցները: Քայլերթն ուղղություն վերցրեց դեպի ՇՄ Կրթության վարչություն, որպեսզի վարչության պետից իմանան, թե ինչու է նման վարքագիծ դրսեւորվում: Կրթության վարչության շենքի դիմաց, երկարատեւ վանկարկումներից եւ վարչության պետ Հրայր Կարապետյանի հետ հանդիպում պահանջելուց հետո որեւէ մեկը շենքից դուրս չեկավ: Ներսից տեղեկացրեցին, որ չնայած աշխատանքային ժամ է, սակայն պետը տեղում չէ: